पाएं अपने शहर की ताज़ा ख़बरें और फ्री ई-पेपरडाउनलोड करें
कोराेनाकाल में स्वास्थ्य सिस्टम पूरी तरह चरमरा गया है। जैसे ही सैंपलिंग बढ़ी तो लैब में रिपोर्ट जानने का समय भी बढ़ रहा है। हाल ऐसा है कि कोरोना टेस्ट कराने के बाद पीड़ितों को 6 दिन तक भी जांच रिपोर्ट नहीं मिल रही है। ऐसे में हर दिन लोग सिविल अस्पताल में जांच के लिए चक्कर काट रहे हैं। कई तो ऐसा भी है कि उनको खुद ही रिपोर्ट के लिए आना पड़ रहा है। अब अगर रिपोर्ट में वह पॉजीटिव आता है तो तब तक वह कईयों में यह बीमारी फैला चुका होगा। इसके बाद भी अस्पताल प्रबंधन का जांच रिपोर्ट की जल्दी की तरफ कोई ध्यान नहीं है।
डीसी यशेंद्र सिंह ने भी जल्द जांच देेने के लिए अस्पताल प्रबंधन को निर्देश जारी किए हैं। सिविल अस्पताल में एक दिन में 400 से ज्यादा सैंपलिंग हो रही है। जिनमें से पीड़ितों के साथ ही ऐसे भी है जिनको नौकरी में जाना है या फिर कहीं दूसरी जगह पर जाने के लिए काेरोना जांच रिपोर्ट की जरूरत पड़ती है। सूत्रों के अनुसार इनमें पीड़ित कम, दूसरी चीजों में जरूरत के लिए जांच करवाने वाले ज्यादा हैं। सीएचसी-पीएचसी पर भी सैंपलिंग होती है। वहां की रिपोर्ट भी जांच के लिए सिविल अस्पताल की लैब में ही आती है। ऐसे में हर दिन 1500 से ज्यादा सैंपलिंग हो जाते हैं। जिस वजह से हर दिन बड़ी संख्या में जांच लंबित रह जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn